I dag åbnede Fætter BR en butik i Algade i Aalborg. Fætter BR gik konkurs den 28. december efter et skuffende julesalg, men blev siden opkøbt af Salling Group, som planlægger at åbne 26 butikker landet over. I de kommende uger er planen, at der åbner en Fætter BR-butik i Danmark om dagen alle hverdage. I Aalborg kunne personalet også mærke, at der har været stor interesse for åbningen af butikken: - Der har bare været så mange kunder, der har gået og banket på ruden flere gange om dagen og rigtig gerne ville ind. Det er jo bare superfedt, og kunderne stod jo også i kø her til morgen, så det er bare rigtig fedt, sagde Mette Mellergaard Mortensen, der er butikschef i Fætter BR Aalborg tidligere i dag til TV2 Nord. Udover butikken i Aalborg er tre andre butikker også åbnet: BR Vimmelskaftet 45, København BR Fisketorvet, København BR Frederiksbergcenteret, Frederiksberg BR Algade, Aalborg, 28. marts kl. 12.00 I morgen åbner en butik i Bruuns Galleri i Aarhus.

Referat:
Nu er der godt nyt til børn og barnlige sjæle. Fætter BR er nemlig genåbnet i Aalborg i dag.